LĪGUMS Nr. L-676/2024
par dzelzceļa balasta slāņa granīta šķembu piegādi

Rīgā, datumu skatīt laika zīmogā

	Valsts akciju sabiedrības „Latvijas dzelzceļš” vienotais reģ. Nr.40003032065, tās valdes priekšsēdētāja Rinalda Pļavnieka personā, kurš rīkojas, pamatojoties uz valsts akciju sabiedrības “Latvijas dzelzceļš” __________ pamata un valdes locekles _________ pamata, kā arī pamatojoties uz VAS “Latvijas dzelzceļš” valdes 2024.gada 3.aprīļa lēmums Nr. VL-1.6/133-2024 „Par atklātā konkursa „Dzelzceļa balasta slāņa granīta šķembu piegāde” (iepirkuma identifikācijas numurs: LDZ 2023/216-AK) rezultātiem (turpmāk – Pircējs), no vienas puses, un
	„M2" Ražošanas komercfirma SIA, reģ. Nr.40103132791, turpmāk – Pārdevējs, tās valdes locekļa _________ personā, kurš rīkojas uz statūtu pamata, no otras puses, abi kopā turpmāk tekstā – Puses, noslēdz šāda satura līgumu, turpmāk tekstā – Līgums:

1.	Līguma priekšmets
1.1. Pārdevējs pārdod un Pircējs pērk jaunas dzelzceļa balasta slāņa granīta šķembas (turpmāk – Prece), atbilstoši Pircēja organizētā atklātā konkursa „Dzelzceļa balasta slāņa granīta šķembu piegāde” (turpmāk – konkurss) nolikumam (apstiprināts ar 2024.gada 10.janvāra iepirkuma komisijas 1.sēdes protokolu) un rezultātam (VAS “Latvijas dzelzceļš” valdes 2024.gada 3.aprīļa lēmums Nr. VL-1.6/133-2024 „Par atklātā konkursa „Dzelzceļa balasta slāņa granīta šķembu piegāde” (iepirkuma identifikācijas numurs: LDZ 2023/216-AK) rezultātiem”), Pārdevēja piedāvājumam (2024.gada 4.marta pieteikums Nr.04/03/24), Tehniskajai specifikācijai (Līguma 1.pielikums), Finanšu aprēķinam (Līguma 2.pielikums) un Līgumam.

2. Līguma summa un samaksas kārtība
2.1. [bookmark: _Hlk87256600]Līguma summa, neņemot vērā pievienotās vērtības nodokli (turpmāk - PVN), ir 1 041 200,00 EUR (viens miljons četrdesmit viens tūkstotis divi simti euro un 00 centi). PVN aprēķina atbilstoši darījuma brīdī spēkā esošo normatīvo aktu prasībām.
2.2. Līguma 2.pielikumā norādītās cenas ir nemainīgas visu Līguma darbības laiku. 
2.3. Līguma summa ietver visas Pārdevēja ar Preces piegādi līdz Preces piegādes grafikā norādītajai vietai saistītās izmaksas, t.sk., preces cena, iegādes izdevumi, transportēšanas izdevumi līdz Preces piegādes vietai, pārkraušanas un iekraušanas izdevumi, personāla un administratīvās izmaksas, dabas resursu, muitas, atmuitošanas, sociālais u.c. nodokļi (izņemot PVN), kā arī pieskaitāmās izmaksas, ar peļņu un riska faktoriem saistītās izmaksas, neparedzamie izdevumi u.tml.
2.4. Pēc Pušu savstarpējas vienošanās Pircējam ir tiesības palielināt vai samazināt šajā Līgumā nolīgto Preces pasūtījuma apjomu, bet ne vairāk kā par 20% (divdesmit procentiem) no Līguma summas (bez PVN), noslēdzot par to atsevišķu rakstisku vienošanos ar Pārdevēju un saglabājot noslēgtā Līguma nosacījumus. Ikviena šajā punktā minētās papildus Preces pasūtījuma gadījumā tiek ievēroti Pircēja iekšējie normatīvie akti, kā arī Ministru kabineta noteiktās līgumcenu robežas saskaņā ar Sabiedrisko pakalpojumu sniedzēju iepirkumu likumu.
2.5. Pārdevējs pavadzīmē norāda Pircēja juridisko adresi un Pircēja struktūrvienības (maksātāja) rekvizītus (sk. šī Līguma 13.sadaļu), kā arī Pircēja piešķirto Līguma numuru un datumu. 
2.6. Pircējs samaksā Pārdevējam par piegādāto Preci 30 (trīsdesmit)) kalendāra dienu laikā pēc 2.5.punktā minētā rēķina saņemšanas un pavadzīmes abpusējas parakstīšanas dienas (Līguma 5.10.punkts). Preces iegādei nav paredzēta priekšapmaksa (avanss).
2.7. Gadījumā, ja Preces pavaddokumenti vai nodokļa rēķins neatbilst spēkā esošo normatīvo aktu prasībām vai nav norādīts Pircēja piešķirtais Līguma numurs, un/vai pieļautas matemātiskas vai citas kļūdas, kuras padara Līguma saistību izpildi par neiespējamu, Pircējam ir tiesības neveikt maksājumus līdz korekti noformēta dokumenta saņemšanai. Šajā gadījumā maksājuma termiņš sākas no korekti noformēta dokumenta saņemšanas dienas un nav uzskatāms par kavējumu.

3. Līguma termiņš
3.1. Līgums stājas spēkā ar tā abpusēju parakstīšanas brīdi un ir spēkā līdz Pušu saistību pilnīgai izpildei.

4. Preces kvalitāte un garantijas
4.1. Preces kvalitātei jāatbilst Līguma 1.1.punktā minēto dokumentu, kā arī Civillikuma 1593. un 1612.-1618.panta prasībām.
4.2. Precei tiek noteikts garantijas termiņš 2 (divi) gadi no Preces pavadzīmes abpusējas parakstīšanas dienas.
4.3. [bookmark: _Hlk43306742]Garantijas termiņa laikā, konstatējot Preces kvalitātes neatbilstību Līguma nosacījumiem, Pircējs nosūta Pārdēvējam uz Līgumā norādīto Pārdevēja e-pasta adresi uzaicinājumu veikt Preces apskati. Uzaicinājumā norādītais Pārdevēja ierašanās termiņš nevar būt īsāks par 5 (piecām) darba dienām.
4.4. Ja Pārdevēja pārstāvis neierodas Pircēja noteiktajā termiņā, Pircējs vienpusēji sastāda aktu par Preces neatbilstību un uzskatāms, ka Pārdevējs ir atteicies no pretenzijām pret minēto aktu.
4.5. Ja Pārdevēja pārstāvis ir ieradies un nepiekrīt Preces neatbilstībai, Pircējs neatbilstošo Preci nosūta neatkarīgas ekspertīzes veikšanai, kuras slēdziens ir saistošs Pārdevējam un ir pamats pretenziju iesniegšanai pret Pārdevēju.
4.6. Ja ekspertīzes slēdziens apstiprina Preces neatbilstību, Pārdevējam ir pienākums atmaksāt Pircējam izdevumus, kas saistīti ar ekspertīzes veikšanu un Preces nogādāšanu ekspertīzei.
4.7. Ja garantijas termiņa laikā ir konstatēta Preces neatbilstība, Pārdevējam ir pienākums pēc attiecīga Pircēja pieprasījuma nosūtīšanas Pircēja noteiktajā termiņā, kas nevar būt īsāks par 20 (divdesmit) kalendāra dienām no pieprasījuma nosūtīšanas dienas, bez papildus samaksas un pēc Pircēja izvēles veikt kādu no darbībām:
4.7.1. apmainīt neatbilstošu Preci pret atbilstošu;
4.7.2. atmaksāt Pircējam neatbilstošās Preces cenu.
4.8. Garantijas termiņa laikā Pārdevējs sedz visas izmaksas, kas saistītas ar Līguma 4.7.punkta nosacījuma izpildi. 

5. Preces piegāde un pieņemšanas noteikumi
5.1. Pārdevējs piegādā Preci saskaņā ar Tehnisko specifikāciju (Līguma 1.pielikums). Preces piegādes termiņš pilnā apjomā ir 150 (viens simts piecdesmit) kalendāra dienu laikā no Līguma noslēgšanas brīža. 
5.2. Preces piegāde tiek veikta atsevišķās partijās, saskaņā ar Tehniskajā specifikācijā ietverto piegādes grafiku (Līguma 1.pielikums).
5.3. Pārdevējs informē Pircēja atbildīgo pārstāvi (Līguma 5.11.punkts) par konkrētu Preces piegādes laiku ne vēlāk kā 2 (divas) dienas pirms piegādes, norādot automašīnas vai vagonu Nr., Preču-pavadzīmes Nr. un Preces daudzumu.
5.4. Pārdevējas ne mazāk kā 1 (vienu) mēnesi pirms Preces piegādes tās daudzumu un piegādes vietu rakstiski saskaņo ar Pircēju.
5.5. Preci uz izkraušanas vietu piegādā pa dzelzceļu. Gadījumā, ja Preci piegādā ar kuģi, tai jābūt pārkrautai ostā dzelzceļa vagonos. Precei jābūt krautai tādā veidā, lai minimizētu tās dalīšanos, frakciju sadrupšanu un piesārņošanos ar smalkām frakcijām, ieskaitot gaisa radītos putekļus. Prece vienmēr jānovieto uz tīras un cietas virsmas.
5.6. Preces pieņemšana notiek atsevišķās partijās. Partija ir granīta šķembu daudzums, kas saņemts dzelzceļa vagonos saskaņā ar attiecīgajam Preces daudzumam izrakstīto pavadzīmi.
5.7. Preces piegāde tiek veikta darba dienās (izņemot svētku dienas) no plkst. 08:00 līdz plkst. 17:00 ar iekraušanu Pircēja norādītājā piegādes vietā.
5.8. Pircējs nodrošina Preces izkraušanu no hoperdozatoru vai pašizgāzējvagoniem.
5.9. Pārdevējs kopā ar Preci iesniedz Pircēja pārstāvim Preces atbilstības dokumentus (sertifikāti, tehniskās pases, iepakojuma lapas, atbilstības deklarāciju vai citus dokumentus, ja attiecīgajām Precēm šādu dokumentu nepieciešamība ir noteikta tiesību aktos).
5.10. Par Preces pieņemšanu Pušu pilnvarotie pārstāvji (sk. Līguma 5.11. un 5.12.punktu) paraksta Preces pavadzīmi. Citu personu parakstīti dokumenti Pircējam nav saistoši.
5.11. Pircēja atbildīgais pārstāvis (kontaktpersona) par Līguma izpildi, tajā skaitā, ar šo Līgumu tiek pilnvarots parakstīt Līguma 5.10.punktā minēto pavadzīmi un citus ar Preci saistītos dokumentus: __________.
5.12. Pārdevēja atbildīgā pārstāvis (kontaktpersona) par Līguma izpildi tajā skaitā, ar šo Līgumu tiek pilnvarota parakstīt Līguma 5.10.punktā minēto pavadzīmi: ___________.
5.13. Pārdevējam ir pienākums pavadzīmē papildus norādīt Preces bruto un neto svaru.
5.14. Pieņemot Preci, Pircēja pilnvarotais pārstāvis vizuāli pārliecinās par Preces atbilstību Līguma noteikumiem un Tehniskai specifikācijai (Līguma 1.pielikums) un ir tiesīgs pārbaudīt piegādātās Preces daudzumu, nosverot Preci uz svariem (vietās, kur ir uzstādīti dzelzceļa svari) vai aprēķinot tās apjomu, saskaņā ar LVS NE 1097-3:1998 norādīto šķembu bēruma blīvuma rādītāju (kg/m3).
5.15. Ja Pircēja pilnvarotais pārstāvis Preces pieņemšanas laikā konstatē Preces vai tās kvalitātes neatbilstību Līguma noteikumiem un/vai Tehniskajai specifikācijai, kā arī Preces daudzuma neatbilstību Preces pavadzīmei, viņš ir tiesīgs atteikties parakstīt pavadzīmi un nepieņemt Preci, noformējot iebilduma aktu un nosūtīta to Pārdevējam. Šajā gadījumā, Pārdevējam nav tiesību izvirzīt jebkādas pretenzijas Pircējam, sakarā ar atteikšanos pieņemt Preci.
5.16. Neatbilstošas Preces piegāde vai nepilnīga Preces piegāde nav uzskatāma par Preces piegādi saskaņā ar šī Līguma noteikumiem.
5.17. Līdz pavadzīmes abpusējai parakstīšanai Pārdevējs uzņemas visu risku saistībā ar Preci, tai skaitā risku par jebkādiem Preces bojājumiem un Preces nejaušu bojāeju.

6. Pušu atbildība
6.1. Ja Pārdevējs Līgumā noteiktajā termiņā nepiegādā Pircējam Preci, Pircējs ir tiesīgs pieprasīt no Pārdevēja līgumsodu 0,1% (nulle komats viena procenta) apmērā no savlaicīgi nepiegādātas Preces vērtības par katru nokavēto dienu, bet kopumā ne vairāk par 10% (desmit procentiem) no neizpildītās saistības apmēra.
6.2. Ja Pircējs Līgumā noteiktajā termiņā neveic samaksu par saņemto Preci, Pārdevējam ir tiesības pieprasīt no Pircēja līgumsodu 0,1% (nulle komats viena procenta) apmērā no savlaicīgi nesamaksātās summas par katru nokavēto dienu, bet kopumā ne vairāk par 10% (desmit procentiem) no neizpildītās saistības apmēra.
6.3. Līgumsoda samaksa neatbrīvo Puses no Līguma izpildes pienākuma.
6.4. [bookmark: _Hlk125970916]Ja VID apturēs Pārdevēja saimniecisko darbību, Pircējs ievēros likuma „Par nodokļiem un nodevām” 34.1pantā noteiktā prasības.
6.5. Pārdevējs garantē un apliecina, ka tas un  Līguma izpildē iesaistīti ķēdes dalībnieki nav iekļauti un uz tiem nav attiecināmas starptautiskās vai nacionālās sankcijas atbilstoši Eiropas Savienības tiesību aktos un Latvijas Republikas nacionālajos tiesību aktos norādītajam. Ja Līguma izpildes laikā šādas sankcijas tiks piemērotas vai kļūs attiecināmas, Pārdevējs nekavējoties rakstveidā par to paziņos Pircējam.
6.6. Pārdevējs  garantē un apliecina neiesaistīties, izbeigt un neuzturēt darījuma attiecības ar personām, kuras pārkāpj Līguma 6.5.punktā norādītās tiesiskās normas, sankcijas un ierobežojumus.
7. Nepārvaramā vara (force majeure)
7.1. Ja kāda no Pusēm kopumā vai daļēji nevar izpildīt savas saistības saskaņā ar minēto Līgumu nepārvaramas varas apstākļu dēļ, tad Līguma saistību izpildes termiņus Puses pagarina attiecīgi par šo apstākļu darbības laiku.
7.2. Ja šie apstākļi ilgst vairāk par mēnesi, katra Puse ir tiesīga atteikties no tālākas Līguma saistību izpildes un nevienai no pusēm nav tiesības prasīt, lai otra Puse atlīdzinātu jebkura rakstura zaudējumus.
7.3. Puse, kurai Līguma saistību izpilde kļuvusi neiespējama, paziņo otrai Pusei rakstveidā par šādu apstākļu darbības sākumu un beigām ne vēlāk kā 5 (piecu) dienu laikā.


8. Līguma izbeigšana
8.1. Līgumu var izbeigt, pusēm rakstveidā vienojoties.
8.2. Pircējs var vienpusēji izbeigt Līgumu jebkurā no sekojošiem gadījumiem:
8.2.1. ja Pārdevējs bez saskaņošanas ar Pircēju maina Preces cenu;
8.2.2. ja piegādātās Preces kvalitāte neatbilst standartam, Tehniskajai specifikācijai un šim Līgumam;
8.2.3. ja netiek ievēroti Preces piegādes termiņi;
8.2.4. ja Pārdevējs neiesniedz saistību izpildes nodrošinājumu šajā Līgumā noteiktajā kārtībā;
8.2.5. ja Līguma izpildes laikā saskaņā ar attiecīgas institūcijas lēmumu tiek apturēta vai pārtraukta Pārdevēja saimnieciskā darbība, vai uzsākts maksātnespējas process, vai ir pieņemts kompetentās institūcijas konkurences jomā lēmums, ar kuru Pārdevējs ir atzīts par vainīgu konkurences tiesību pārkāpumā, kas izpaužas kā horizontālā karteļa vienošanās;
8.2.6. ja Līgumu nav iespējams izpildīt tādēļ, ka ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kas ietekmē Līguma izpildi.
8.3. Ja Līgums tiek izbeigts saskaņā ar Līguma 8.2.1. – 8.2.4.apkšpunktu noteikumiem, Pircējs nosūta par to rakstisku paziņojumu Pārdevējam pa pastu. Līgums tiek uzskatīts par izbeigtu Pircēja noteiktajā termiņā, kas nevar būt īsāks par 8 (astoņām) kalendāra dienām no vēstules nosūtīšanas dienas.
8.4. Pircējam ir tiesības nekavējoties vienpusēji izbeigt Līgumu, par to iepriekš rakstiski paziņojot Pārdevējam, ja Līgums tiek izbeigts saskaņā ar Līguma 8.2.5. – 8.2.6.apkšpunktu noteikumiem.
8.5. Līguma pirmstermiņa izbeigšanas gadījumā, Pircējs samaksā Pārdevējam par faktiski piegādāto Preci saskaņā ar Līguma noteikumiem. Ja Līguma 8.2.6.punktā piemēroto sankciju dēļ Pircējam nav tiesības veikt samaksu Pārdevējam, Pircējs atliek samaksas veikšanu un samaksai noteiktie termiņi tiek pagarināti līdz brīdim, kad pret Pārdevēju tiek atceltas sankcijas un maksājumus ir iespējams veikt, un piegādātās Preces, ko Pircējs ir saņēmis, pāriet Pircēja īpašumā.

9. Saistību izpildes nodrošinājums
9.1. Pārdevējs apņemas 10 (desmit) darba dienu laikā no Līguma spēkā stāšanās brīža iesniegt (iemaksāt) Pircējam saistību izpildes nodrošinājumu 5% (piecu procentu) apmērā no Līguma summas: 52 060,00 EUR (piecdesmit divi tūkstoši sešdesmit euro un 00 centi) kredītiestādes (Eiropas Savienības vai Eiropas Ekonomikas zonas dalībvalstī reģistrēta kredītiestāde) izsniegtas garantijas vai apdrošināšanas sabiedrības (Eiropas Savienības vai Eiropas Ekonomikas zonas dalībvalstī reģistrēta apdrošināšanas sabiedrība) izsniegtas apdrošināšanas polises veidā (pievienojot arī maksājuma uzdevumu, kas liecina, ka veikts prēmijas maksājums), vai veikt saistību izpildes nodrošinājuma summas iemaksu Pircēja bankas kontā Nr.: LV17RIKO0000080249645, banka: „Luminor Bank AS Latvijas filiāle”, bankas kods: RIKOLV2X, maksājuma mērķī norādot: „Saistību izpildes nodrošinājums Līguma datumu un numuru”. Bankas garantijas un apdrošināšanas sabiedrības izsniegtā dokumenta tekstā obligāti jābūt norādei: „Šai garantijai tiek piemēroti Starptautiskās Tirdzniecības palātas izdotie Vienotie noteikumi par pieprasījuma garantijām („The ICC Uniform Rules for Demand Guaranties”, ICC Publication, No.758)”.
9.2. Pircējs ir tiesīgs saņemt (vai ieturēt) saistību izpildes nodrošinājumu jebkurā no sekojošiem gadījumiem:
9.2.1. pilnā apmērā – ja Līgums tiek izbeigts saskaņā ar Līguma 8.2.punktu (neatkarīgi no zaudējumu esamības);
9.2.2. pilnā apmērā – ja Pārdevējs atsakās no savu saistību izpildes (neatkarīgi no zaudējumu esamības);
9.2.3. Pārdevēja līgumsodu segšanai – līgumsodu summas apmērā;
9.2.4. Pircēja zaudējumu, kas radušies šajā Līgumā noteikto Pārdevēja saistību neizpildes rezultātā, atlīdzināšanai – zaudējumu summas apmērā. Šajā gadījumā Pircējs nosūta Pārdevējam zaudējumu aprēķinu.
9.3. Ja Pircējs ir saņēmis (vai ieturējis) saistību izpildes nodrošinājumu saskaņā ar Līguma 9.2.3.punktu, tad saistību izpildes nodrošinājums saskaņā ar Līguma 9.2.1., 9.2.2. vai 9.2.4.punktu ir izmantojams saistību izpildes nodrošinājuma atlikušās daļas apmērā, ņemot vērā, ka līgumsods neietver zaudējumu atlīdzību.
9.4. Ja Pircējs ir saņēmis (vai ieturējis) saistību izpildes nodrošinājumu saskaņā ar Līguma 9.2.1., 9.2.2. vai 9.2.4.punktu, tad Pārdevējs atlīdzina Pircējam zaudējumus tādā apmērā, kas pārsniedz saskaņā ar Līguma 9.2.1., 9.2.2. vai 9.2.4.punktu saņemtās summas. 
9.5. Ja Pārdevējs neiesniedz (vai neiemaksā) saistību izpildes nodrošinājumu šajā Līgumā noteiktajā kārtībā, Pircējs ir tiesīgs pilnā apmērā saņemt Pārdevēja saskaņā ar konkursa nolikuma iesniegto piedāvājuma nodrošinājumu. Piedāvājuma nodrošinājuma saņemšanai ir soda sankcijas raksturs un tā neatbrīvo Pārdevēju no Līguma izpildes un saistību izpildes nodrošinājuma iesniegšanas pienākuma.  
9.6. Saistību izpildes nodrošinājuma termiņš ir līdz pušu saistību pilnīgai izpildei vai vismaz 30 (trīsdesmit) kalendāra dienas pēc preces galīgās piegādes brīža. 
9.7. Saistību izpildes nodrošinājumu (izsniedzot veidlapu vai izmaksājot iemaksāto saistību izpildes nodrošinājumu) Pircējs atdod Pārdevējam 5 (piecu) darba dienu laikā pēc tā termiņa beigām.

10. Personas datu aizsardzība un konfidencialitāte
10.1. Puses apliecina, ka tās ir informētas, ka vienas Puses iesniegtos personas datus, ja tas nepieciešams Līguma izpildei drīkst apstrādāt tikai saskaņā ar Līguma priekšmetu, Līgumā noteiktajā apjomā, uz Līguma darbības termiņu un tikai saskaņā ar spēkā esošo tiesību aktu prasībām.
10.2. Puses nodrošina Līgumā par kontaktpersonām norādīto darbinieku informēšanu par tiesībām nodot ar tiem saistīto kontaktinformāciju darba tiesisko attiecību ietvaros un amata pienākumu izpildes nodrošināšanai, kā arī par darbinieku kā datu subjektu tiesībām saskaņā ar spēkā esošajiem tiesību un normatīvajiem aktiem personas datu aizsardzības jomā.
10.3. Puses apņemas nodrošināt spēkā esošajiem tiesību aktiem atbilstošu aizsardzības līmeni otras Puses iesniegtajiem personas datiem. Puses apņemas nenodot tālāk trešajām personām otras Puses iesniegtos personas datus. Ja saskaņā ar spēkā esošajiem tiesību aktiem Pusēm var rasties šāds pienākums, tās pirms personas datu nodošanas informē par to otru Pusi, ja vien to neaizliedz spēkā esošie tiesību akti.
10.4. Katra no Pusēm patstāvīgi ir atbildīga datu subjekta priekšā par personas datu aizsardzības un apstrādes noteikumu neievērošanu un, ja tiek konstatēta Puses atbildība, Pusei jāapmierina datu subjekta prasījumi saistībā ar personas datu pārkāpumu un tā novēršanu, kā arī jāapmaksā ar personas datu pārkāpumu saistītie administratīvie sodi un jāatlīdzina ar tiesas spriedumu piespriestās zaudējumu summas.
10.5. Puses apņemas iznīcināt otras Puses iesniegtos personas datus, tiklīdz izbeidzas nepieciešamība tos apstrādāt.
10.6. Šī Līguma noteikumi, kā arī informācija, kas saistīta ar Pušu sadarbību vai kas par VAS „Latvijas dzelzceļš” Pārdevēja rīcībā nonākusi šī Līguma izpildīšanas rezultātā, uzskatāma par VAS „Latvijas dzelzceļš” (Pircēja) komercnoslēpumu, un tā bez iepriekšējas Pircēja piekrišanas nav izpaužama trešajām personām šī Līguma darbības laikā un pēc tam. Šis pienākums neattiecas uz informāciju, kura ir publiski pieejama un informāciju, kas atklājama attiecīgām valsts institūcijām saskaņā ar spēkā esošajiem tiesību aktiem, ja tiek sniegta šīm institūcijām.
10.7. Saņemto Pircēja komercnoslēpumu saturošo informāciju Pārdevējs apņemas izmantot vienīgi šī Līguma 1.1.punktā norādītajam mērķim, ievērojot Pircēja komercintereses un šo konfidencialitātes pienākumu.

11. „Latvijas dzelzceļš” koncerna sadarbības 
partneru biznesa ētikas pamatprincipi
11.1. Pārdevējs, parakstot Līgumu, apliecina, ka ir iepazinies ar koncerna mājas lapā: www.ldz.lv publicētajiem „Latvijas dzelzceļš” koncerna sadarbības partneru biznesa ētikas pamatprincipiem, atbilst tiem un apņemas arī turpmāk strikti tos ievērot pats un nodrošināt, ka tos ievēro arī tā darbinieki.
11.2. Pārdevējam ir pienākums nekavējoties informēt Pircēju, ja identificēta situācija, kad pārkāpts kāds no „Latvijas dzelzceļš” koncerna sadarbības partneru biznesa ētikas pamatprincipiem, kā arī informēt par pasākumiem, kas tiek veikti, lai situāciju atrisinātu un novērstu tās atkārtošanos nākotnē. Gadījumā, ja šāda informācija netiek sniegta, bet Pircējam kļūst zināms, ka Pārdevējs ir pārkāpis kādu no „Latvijas dzelzceļš” koncerna sadarbības partneru biznesa ētikas pamatprincipiem, tiks izvērtēta turpmākā sadarbība likumā noteiktajā kārtībā un apjomā.
11.3. Ja Pārdevēja rīcībā Līguma izpildes ietvaros nonāk informācija vai pamatotas aizdomas, ka „Latvijas dzelzceļš” koncerna uzņēmuma darbinieks personiski vai ar starpnieku pieprasa, pieņem, piedāvā jebkāda veida materiālās vērtības, mantiska vai citāda rakstura labumus jebkādām personām ar nolūku panākt noteiktu prettiesisku lēmumu pieņemšanu, gūt prettiesiskus labumus vai priekšrocības vai sasniegt citu savtīgu mērķi personiskās, Pircēja vai jebkādu citu personu interesēs, Pārdevējam ir pienākums par to nekavējoties informēt „Latvijas dzelzceļš” koncerna valdošā uzņēmuma Drošības direkciju, izmantojot ziņošanas iespējas koncerna mājas lapā: www.ldz.lv. Paziņojumā jābūt iekļautai informācijai, faktiem vai materiāliem, kas ticami norāda uz minētajām darbībām vai sniedz pamatotu iemeslu aizdomām par šādām darbībām. Pircējs garantē, ka informācija tiks vispusīgi un objektīvi izvērtēta un pret ziņotāju, kā arī viņa pārstāvēto uzņēmumu un citiem tā darbiniekiem netiks vērstas nepamatotas negatīvas sekas vai darbības.

12. Citi noteikumi
12.1. Nevienai no Pusēm nav tiesību nodot savas tiesības un pienākumus trešajai pusei bez otras līgumslēdzējas Puses rakstveida piekrišanas.
12.2. Visi šī Līguma grozījumi un papildinājumi ir spēkā tikai tad, ja tie noformēti rakstveidā un ir abu Pušu parakstīti. Tie pievienojami Līgumam un kļūst par tā neatņemamu sastāvdaļu.
12.3. Līguma 13.sadaļā minēto rekvizītu maiņas gadījumā šī Līguma Puses rīkojas saskaņā ar Līguma 12.2.punkta noteikumiem vai arī attiecīgā Puse nekavējoties informē rakstiski otru Pusi par rekvizītu maiņu ar vēstuli, kuru parakstījusi attiecīgās Puses persona ar pārstāvības  tiesībām (paraksttiesīgā persona) uzņēmumā.
12.4. Visus strīdus un domstarpības, kas var rasties no šī Līguma vai sakarā ar šo Līgumu, risina Pusēm vienojoties sarunu ceļā. Ja pēc 14 (četrpadsmit) kalendārām dienām vienošanās netiek panākta, strīdus nodod izskatīšanai Rīgas pilsētas tiesā. No Līguma izrietošās saistības (tajā skaitā arī attiecībā uz Līguma 9.sadaļā paredzēto iesniedzamo saistību izpildes nodrošinājumu) apspriežamas saskaņā ar Latvijas Republikas tiesību aktiem.
12.5. Ja kāds no Līguma noteikumiem zaudē juridisko spēku, tad tas neietekmē citus Līguma noteikumus.
12.6. Līgums sagatavots elektroniski un parakstīts ar drošu elektronisko parakstu, kas satur laika zīmogu. Līguma abpusējas parakstīšanas datums ir pēdējā parakstītā laika zīmoga datums.

13. Pušu rekvizīti un paraksti

	Pircējs:
VAS „Latvijas dzelzceļš”
Reģ.Nr.: 40003032065
PVN reģ.Nr.: LV40003032065
Juridiskā adrese: Emīlijas Benjamiņas iela 3, 
Rīga, LV-1547, Latvija
Norēķinu konta Nr.: 
LV17RIKO0000080249645
Bankas nosaukums:
„Luminor Bank AS Latvijas filiāle”
Bankas kods: RIKOLV2X
Preces saņēmējs:
VAS „Latvijas dzelzceļš” struktūrvienība: 
VAS „Latvijas dzelzceļš” Sliežu ceļu pārvalde
Faktiskā atrašanās vietas adrese: Torņakalna iela 16, Rīga, LV-1004, Latvija.
Tālr.: _______
E-pasta adrese: ________

	Pārdevējs:
„M2" Ražošanas komercfirma SIA
Reģ.Nr.: 40103132791
PVN reģ.Nr.: LV40103132791
Juridiskā adrese: Daugavgrīvas šoseja 1. Rīga, LV-1007, Latvija
Norēķinu konta Nr.: LV94UNLA0050013875203
Bankas nosaukums: A/S SEB banka
Bankas kods: UNLALV2X
Tālr.: _________
E-pasta adrese: _________



	Pircējs:
	
	Pārdevējs:



	
Parakstīts ar drošu elektronisko parakstu
	
	
Parakstīts ar drošu elektronisko parakstu

	_________

	
	___________

	Datumu skatīt laika zīmogā
	
	Datumu skatīt laika zīmogā



	
Parakstīts ar drošu elektronisko parakstu
	

	____________

	

	Datumu skatīt laika zīmogā
	
	





Līguma Nr. L-676/2024
1.pielikums 

TEHNISKĀ SPECIFIKĀCIJA
Dzelzceļa balasta slāņa granīta šķembu tehniskās prasības*

*Saskaņā ar Tehniskās specifikācijas (nolikuma 2.pielikums) un nolikuma nosacījumiem, pretendents var norādīt ekvivalentu preci (sk. arī nolikuma 4.1.12. un 4.2.12.punktu).
**Pretendents, aizpildot aili, norāda sava piedāvājuma atbilstību Tehniskajai specifikācijai un papildus ziņas, ja nepieciešams.

Tabula Nr.1
	Standarts
	LVS EN 13450+AC (2004.g.dec.) 
Minerālmateriāli dzelzceļa balastam (vai ekvivalents)
	Tehniskais raksturojums** 

	Nr.
	Īpašības materiālu
	Rādītāji
	Kategorija
	

	Etendenta 
	Ģeometriskās prasības
	
	
	Informācija no pretendenta piedāvājuma

	1.1.
	Dzelzceļa balasta izmēri, mm
	no 31,5 - līdz 63
	
	

	1.2.
	Granulometriskais sastāvs
	
	F
	

	1.2.1.
	Sietu izmēri, mm:
	Cauri izbirušas masas, %
	
	

	
	80
	100
	
	

	
	63
	93 līdz 99
	
	

	
	50
	45 līdz 70
	
	

	
	40
	15 līdz 40
	
	

	
	31,5
	0 līdz 7
	
	

	
	22,4
	0 līdz 7
	
	

	
	31,5 līdz 63
	≥ 85
	
	

	1.3.
	Smalkās daļiņas (Sietu izmērs - 0,5 mm)
	≤ 1 %
	B
	

	1.4.
	Smalkne (Sietu izmērs - 0,063 mm)
	≤ 1 %
	B
	

	1.5.
	Daļiņu forma:
	
	
	

	1.5.1.
	Plakšņainības indekss
	≤ 20 %
	FI20
	

	1.5.2.
	Formas indekss
	≤ 20 %
	SI20
	

	1.6.
	Daļiņām ar garumu ≥ 100 mm
	≤ 6 %
	B
	

	2.
	Fizikālās prasības
	
	
	

	2.1.
	Drupinājuma izturība
	
	
	

	2.1.1.
	Losandželosas koeficients
	≤ 16
	LARB16
	

	2.1.2.
	Triecienizturības vērtība
	≤ 22 %
	SZRB22
	

	2.2.
	Nodilumizturība
	
	
	

	2.2.1.
	mikro-Devala koeficients
	≤ 15 %
	MDERB 15
	

	2.3.
	Ilgizturība
	
	
	

	2.3.1.
	Salizturība
	F-1 vai MS-18
	
	

	2.3.2.
	Ūdensuzsūce
	≤ 1 %
	WA24
	

	3.
	Šķembu bēruma blīvums (kg/m³)
	Saskaņā ar LVS EN1097-3:1998
	



Tabula Nr.2
	Preces
nosaukums
	Tehniskie dati, standarts**
	Informācija par ražotāju**

	Dzelzceļa balasta slāņa granīta šķembas (frakcija no 31,5 mm līdz 63 mm) atbilstoši LVS EN 13450+AC (2004.g.dec.) standartam vai tā ekvivalentam saskaņā ar Tehnisko specifikāciju (nolikuma 2.pielikums)
	Minerāli dzelzceļa balastam atbilstoši NE 13450:2022/AC:2004 standartam
	Informācija no pretendenta piedāvājuma



Piegādes grafiks, vieta un noteikumi
Tabula Nr.3
	Preces
nosaukums
	Daudzums
(tonnas)
	Piegādes vieta un nosacījumi
	Piegādes grafiks (dienas pēc līguma noslēgšanas)

	
	
	
	30
	60
	90
	120
	150

	Dzelzceļa balasta slāņa granīta šķembas (frakcija no 31,5 mm līdz 63 mm) atbilstoši LVS EN 13450+AC (2004.g.dec.) standartam vai tā ekvivalentam
	38 000
	Rīga, ar iekraušanu pasūtītāja hoperdozātoru vai pašizgāzēju vagonos
	6 000
	9 000
	9 000
	8 000
	6 000

	Kopā:
	38000
	 
	6000
	9 000
	9 000
	8000
	6000



Piegādes vieta un nosacījumi
1. Pārdevējs nodrošina preces transportēšanu līdz vietai Rīgā, kur iespējama Preces iekraušana vismaz 20 Pircēja dzelzceļa hoperdozatoru vai pašizgājējvagonos.
2. VAS “Latvijas dzelzceļš” padod hoperdozatoru vai pašizgāzējvagonus līdz iekraušanas vietas tuvākajai stacijai un novieto tos uz koplietošanas stacijas ceļiem. Pārdevējs sedz visus izdevumus, kas saistīti ar vagonu padošanu no koplietošanas ceļiem līdz faktiskajai iekraušanas vietai un atpakaļ, kā arī izdevumus, kuri saistīti ar hoperdozatoru vai pašizgāzējvagonu iekraušanu ar šķembām (privātpievedceļu izmantošana, lokomotīvju pakalpojumi iekraušanai u.tml.).
3. Preces piegādi un iekraušanu līgumā noteiktajā apjomā (t.sk. svēršanu) ir jānodrošina Pārdevējam. LDZ veiks piegādāto šķembu daudzuma svēršanu (uz LDZ svariem) svara salīdzināšanai un atkāpju gadījumā ziņos par to Pārdevējam.
4. Pārdevējs nodrošina preces novietošanu uz tīras un cietas virsmas un iekraušanu nodrošina tādā veidā, lai minimizētu preces dalīšanos, frakciju sadrupšanu un piesārņošanos ar smalkām frakcijām, ieskaitot putekļus.
5. Ne mazāk kā vienu (1) mēnesi pirms Preces piegādes tās daudzumu un piegādes vietu Pārdevējs rakstiski saskaņo ar Pircēja.
6. Prece tiek pieņemta piegādes vietā ar iekraušanu Pircēja dzelzceļa hoperdozātoru vai pašizgāzējvagonos darba dienās no plkst. 8.00 līdz 17.00. 
7. Konkrētu preces piegādes dienu un laiku Pārdevējs ne mazāk kā vienu nedēļu iepriekš saskaņo ar līgumā norādīto Pircēja kontaktpersonu.
8. Preces Saņēmējs – VAS „Latvijas dzelzceļš” Sliežu ceļu pārvalde.

	Pircējs:
	
	Pārdevējs:

	Parakstīts ar drošu elektronisko parakstu
	
	Parakstīts ar drošu elektronisko parakstu

	__________

	
	__________

	Datumu skatīt laika zīmogā
	
	Datumu skatīt laika zīmogā



	Parakstīts ar drošu elektronisko parakstu
	

	_____________

	

	Datumu skatīt laika zīmogā
	
	




Līguma Nr. L-676/2024
2.pielikums 


FINANŠU APRĒĶINS

	Preces nosaukums
	Daudzums
(tonnas)
	Cena par 1 (vienu)
tonnu EUR (bez PVN)*
	Summa 
EUR
(bez PVN)*

	Dzelzceļa balasta slāņa granīta šķembas (frakcija no 31,5 mm līdz 63 mm) atbilstoši LVS EN 13450+AC (2004.g.dec.) standartam vai tā ekvivalentam saskaņā ar Tehnisko specifikāciju (nolikuma 2.pielikums)
	38 000
	27,40
	1 041 200,00

	Piedāvājuma kopējā summa EUR (bez PVN)*:
	1 041 200,00




	Pircējs:
	
	Pārdevējs:

	Parakstīts ar drošu elektronisko parakstu
	
	Parakstīts ar drošu elektronisko parakstu

	____________

	
	____________

	Datumu skatīt laika zīmogā
	
	Datumu skatīt laika zīmogā



	Parakstīts ar drošu elektronisko parakstu
	

	_______________

	

	Datumu skatīt laika zīmogā
	
	





